
xx.01.2025
Lansarea proiectului Construire clădire spații de cazare studenți în Stațiunea de cercetare și practică studențească „Vasile Băcăuanu” – UAIC Bio LIFE

Universitatea „Alexandru Ioan Cuza” din Iaşi (UAIC), în calitate de beneficiar, anunţă începerea implementării proiectului cu titlul „Construire clădire spații de cazare studenți în Stațiunea de cercetare și practică studențească „Vasile Băcăuanu” – UAIC Bio LIFE”, cod 677495205.
[bookmark: _GoBack] Proiectul este finanțat prin Planul Național de Redresare și Reziliență (PNRR) al României, în cadrul apelului de proiecte: PNRR/2024/C15/MEDU/I17/„Construcția infrastructurii universitare pentru campusurile studențești ale viitorului”- apel II, PilonulVI. Politici pentru nouă generație, Componenta C15: Educație, Reforma R6. Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar, Investiția 17. Asigurarea infrastructurii universitare (cămine, cantine, spații de recreere).
Proiectul are ca obiectiv general dezvoltarea rezilienței campusului UAIC, prin asigurarea dimensiunii sociale/incluzive a învățământului superior printr-o infrastructură universitară adecvată, respectiv prin suplimentarea numărului de spații de cazare ca urmare a construcției clădirii de spații de cazare pentru studenți în Stațiunea de cercetare și practică studențească „Vasile Băcăuanu” din Ștefănești, județul Botoșani.
Prin implementarea acestui proiect se urmărește suplimentarea numărului de spații de cazare, cu prioritate pentru studenţii proveniţi din medii socio-economice defavorizate, cu dizabilităţi, minorităţi etnice sau din familii monoparentale etc. și asigurarea performanței energetice a căminului nou construit, prin certificarea energetică.
Valoarea totală a proiectului este de 16.012.841,71 lei, din care contribuția proprie a UAIC este de 1.463.184,16 lei. 
Perioada de implementare a proiectului este 18.12.2024-31.03.2026.

